Diari Oficial de la Generalitat Valenciana


Sumari del DOGV 4979, del 06-04-2005 (2005/2812)

ORDE de 4 de febrer de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat Campanilla, de Riba-roja de Túria (València).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/2812


Data del document
:   04-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Riba-roja de Túria
    * ensenyament privat
    * centre d'ensenyament

ORDE de 4 de febrer de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat ?Campanilla?, de Riba-roja de Túria (València). [2005/X2812]
  
L'expedient ha sigut iniciat a instància del titular del centre docent privat ?Campanilla?, número de codi 34803071, situat a l'avinguda d'Itàlia, 2-4, Urbanització Santa Mònica, de Riba-roja de Túria (València), el qual sol·licita la modificació de l'autorització en el nivell d'Educació Infantil, primer cicle.
  
Per Orde de la Conselleria de Cultura, Educació i Ciència de 13 de desembre de 1999 (DOGV de 13.01.00), el centre va ser autoritzat per a impartir l'Educació Infantil, primer cicle, amb 3 unitats i 36 llocs escolars (1 unitat per a xiquets de 0 a 1 any, 1 unitat per a xiquets d'1 a 2 anys, i 1 unitats per a xiquets de 2 a 3 anys) i l'Educació Infantil, segon cicle, amb 3 unitats i 45 llocs escolars.
  
La Direcció General d'Ensenyament va declarar, mitjançant resolució de data 10 de setembre de 2004, l'adequació de les instal·lacions proposades, pel que fa a espais educatius, al que disposa la legislació aplicable.
  
L'expedient ha sigut tramitat per la direcció territorial de Cultura, Educació i Esport de València, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la normativa aplicable.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny, (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes del curs escolar 2004/2005, la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen.
  
Centre: CAMPANILLA
  
Titular: María Elisea García Rives
  
Adreça: av. d'Itàlia, 2-4, Urb. Santa Mònica
  
Localitat: Riba-roja de Túria
  
Província: València
  
Codi: 26290643
  
Modificació que s'autoritza:
  
- La unitat per a xiquets de 0 a 1 any passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, primer cicle, amb 43 llocs escolars, distribuïts de la següent manera:
  
1 unitat per a xiquets d'1 a 2 anys, amb 13 llocs escolars.
  
2 unitats per a xiquets de 2 a 3 anys, amb 30 llocs escolars.
  
- 3 unitats d'Educació Infantil, segon cicle, amb 45 llocs escolars.
  
DISPOSICIÓ ADDICIONAL
  
Única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons quin siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons quin siga l'últim dels actes.
  
València, 4 de febrer de 2005
  
El conseller de Cultura, Educació i Esport,